Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 303/12/6601	Banská Bystrica, 22.1.2013
EEČ : 2-45-18-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody, ku ktorej sa obvinený zaviazal: 2.068,66 € , z toho v sume 1.200,- € v prospech poškodeného XXXXX - uhradená dňa 17.12.2012 a 868,66,- € v propech poškodeného XXXXX XXXXX - uhradená dňa 05.12.2012
b.	Suma odovzdaná štátu na peňažnú pomoc obetiam trestnej činnosti: 100,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX
dňa 30.10.2011 v čase okolo 03.00 hod.  v XXXXX na ul. XXXXX v bare XXXXX po predchádzajúcom slovnom konflikte fyzicky napadol XXXXX, nar. XXXXX, trvale bytom XXXXX XXXXX, ktorého chytil za odev v oblasti ramien,  následne začali spolu zápasiť,  pričom sa vzájomne držali, počas zápasenia XXXXX prudko pohadzoval XXXXX do strán,  následkom čoho obaja stratili rovnováhu a spadli na zem, kde pokračovali v naťahovaní, pričom pri páde na zem pocítil XXXXX bolesť v pravom prdedkolení, začal kričať, že ho bolí noha,  na to XXXXX prestal západiť,  čím týmto konaním spôsobil  XXXXX zlomeninu vonajšieho členka vpravo  s posunom úlomkov,  odlomenie zadnej  hrany píšťali vpravo, roztrhnutie väzu medzi píšťaľov a ihlicou v oblasti členkového kĺbu v prednej časti vpravo a roztrhnutie deltového  väzu na  vnútornej strane  členka vpravo, ktoré si podľa znaleckého posudku XXXXX vyžiadali práceneschopnosť a dobu liečenia v trvaní 12 týždňov,  pričom v súvislosti s uvedeným liečením poškodeného XXXXX  vznikli XXXXX náklady na liečbu vo výške 868.66 €.
Odôvodnenie: 
	Vyšetrovateľ PZ  OR PZ, XXXXX, odbor kriminálnej polície uznesením podľa § 206 ods. 1 Tr.por., zo dňa 18.04.2012  vzniesol  obvinenému XXXXX, nar. XXXXX obvinenie pre prečin ublíženia na zdraví podľa § 156 ods. 1, ods. 3 písm. c) Tr.zák. v súbehu s prečinom výtržníctva podľa §   364 ods. 1 písm. a) Tr.zák. na tom skutkovom základe ako je uvedené v predmetnom uznesení.

	V priebehu prípravného konania bol  predmetný skutok prekvalifikovaný, pričom nová právna kvalifikácia uvedeného skutku bola za prečin ublíženie na zdraví podľa § 157 ods. 1 Tr.zák.. 

	Po  skončení prípravného konania mi vyšetrovateľ PZ predložil vyšetrovací spis spolu s návrhom na podanie obžaloby. Preskúmaním veci som dospel k záveru, že zabezpečené dôkazy  v celom rozsahu preukazujú, že obvinený XXXXX sa dopustil trestnej činnosti kladenej mu za vinu, pričom som zároveň dospel k záveru, že v danej veci prichádza do úvahy  postup podľa § 220 Tr.por., a preto som v zmysle  §  3 ods. 2 zák.č. 550/2003 Z.z. o probačných a mediačných úradníkoch udelil súhlas dozorujúceho prokurátora na vykonanie úkonov mediácie a spisový materiál bol  s príslušným pokynom zaslaný mediačnej a probačnej úradníčke na Okresný súd v XXXXX

	Tieto úkony boli vykonané probačným a mediačným úradníkom  Okresného súdu XXXXX, ktorý bol vzhľadom na trvalý pobyt  všetkých účastníkov konania  dožiadaný o vykonanie mediácie probačným  a mediačným úradníkom Okresného súdu v XXXXX.  Z doručenej správy o výsledku mediácie z Okresného súdu XXXXX zisťujem, že probačný a mediačný úradník Okresného súdu v XXXXX vykonal pokus  o mediáciu smerujúcu k dohode medzi obvineným XXXXX a poškodeným XXXXX a poškodeným  XXXXX XXXXX v zast. XXXXX.  Obvinený XXXXX vyhlásil, že skutok, pre ktorý je stíhaný spáchal,   súčasne udelil súhlas k mediácii, svoje  konanie úprimne oľutoval a zaviazal sa nahradiť poškodenému XXXXX v hotovosti  sumu 1.200,- € a poškodenému XXXXX  XXXXX sumu vo výške 868,66 €. Súčasťou správy o mediácii  sú aj     súhlasy poškodených XXXXX a   splnomocnenej zástupkyni XXXXX za  XXXXX a.s,. XXXXX so  zmierom, pričom XXXXX  miesto  bolestného vo výške 1.768,70 € požaduje, aby mu uhradil  obvinený bolestné len vo výške 1.200,- €, pričom  iné  náklady s liečením od obvineného nepožaduje. Splnomocnený zástupca poškodeného XXXXX XXXXX XXXXX si uplatnila náhradu škody  voči  obvinenému vo výške 868,66 €, ako škody  ktorá vznikla  v súvilosti s poskytnutou zdravotnou starostlivosťou poškodenému  XXXXX. K správe o výsledku mediácii je súčasne predložené aj prehlásenie  poškodeného XXXXX zo dňa 17.12.2012, kde na Okresnom súde v XXXXX vyhlásil, že obvinený XXXXX  mu uhradil v  hotovosti spôsobenú škodu vo výške 1.200,- € a to v kancelárii probačného a mediačného pracovníka Okresného súdu  XXXXX a za jeho prítomnosti. Tak isto k správe je predložený príjmový pokladničný doklad č. 7411 XXXXX, pobočka XXXXX, z ktorého vyplýva, že dňa 05.12.2012  obvinený vložil priamo do pokladne  XXXXX sumu  vo výške 868,66 €. Obvinený ďalej prejavil ochotu zložiť na  účet prokuratúry sumu určenú na všeobecné  prospešné účely vo výške 100,- €, pričom v zmysle  § 224 od. 1, od. 2 Tr.por. sa poškodení a obvinený dohodli, že suma 100,- € bude určená len štátu na peňažnú pomoc  poškodeným  trestnými činmi. K uvedenému je priložená overená  kópia podacieho lístku - poštového poukazu na účet, z ktorého vyplýva, že  obvinený na účet  tunajšej prokuratúry v deň konania mediácie, prostredníctvom Slovenskej pošty a.s. zložil sumu  vo výše 100,- €. 

	Z uvedeného je teda zrejmé, že  obvinený  obidvom poškodeným  uhradil náhradu škody a to vo výške v akej  si ju v  rámci prípravného konania a  pred mediačným úradníkom uplatnili obaja poškodení a ďalej, že v deň 17.12.2012, keď bol  na  Okresnom súde v XXXXX uzatvorený zmier, obvinený uhradil prostredníctvom poštovej služby  na účet tunajšej prokuratúry sumu vo výške 100,- €.

	Podľa § 220 od. 1 Tr.por. v konaní o prečine, na  ktorý zákon ustanoveuje trest odňatia  slobody, ktorého horná hranica neprevyšuje 5 rokov, môže  prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a) vyhlási, že spáchal skutok, za ktorý je stíhaný,  a nie sú odôvodnené pochybnosti o tom,  že jeho vyhlásenie bolo  vykonané slobodne, vážne a určito, 
b) nahradil škodu pokiaľ bola trestným činom spôsobená, alebo  urobil iné opatrenia na náhradu škody, alebo inak odstránil ujmu vzniknutú trestným činom, a
c) zložil na účet  súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely,  a  táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 ods,. 1 Tr.por. peňažnú sumu na všeobecnoprospešné účely možno určiť obciam a iným právnickým osobám so sídlom na  území Slovenskej republiky na financovanie vedy,  vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitné, charitatívne účely,  registrovaným cirkvám  a náboženským  spoločnostiam, športovým a telovýchovným spoločnostiam, ako aj  štátu na peňažnú pomoc poškodeným podľa osobitného zákona. 

	Podľa § 224 ods.2  Tr.por. z peňažnej sumy určenej na všeobecvne prospešné účely musí obvinený určiť  aspoň 50 % štátu  na peňažnú  pomoc  poškodeným podľa osobitného zákona.

	S prihliadnutím na všetky zistené skutočnosti mám za to, že v danej veci sú splnené všetky podmienky odôvodňujúce schválenie zmieru podľa § 220 Tr.por. Obvinený a poškodení  súhlasili s jeho schválením,  obvinený vyhlásenie vykonal slobodne a určito,  poškodeným bola nahradená škoda  vo výške nimi požadovanej, obvinený  súčasne  zložil na prokuratúre peňažnú sumu určenú na všeobecneprospešné účely, ktorá zrejme nie je neprimeraná závažnosti spáchanej trestnej činnosti, a vzhľadom na dotknutý verejný záujem a na osobu obvineného,  s prihliadnutím na jeho osobné a majetkové pomery možno považovať takýto spôsob rozhodnutia za  dostačujúci.

	Podľa § 215 ods. 1 písm. g) Tr.por. prokurátor zastaví trestné stíhanie ak sa  schváli zmier medzi obvineným a poškodenými.

	Vzhľadom na vyššie uvedené som rozhodol tak, ako je to uvedené vo výrokovej časti tohto uznesenia. 
	
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor